सामग्री: उन्होंने कहा कि यह भागीदारी रणनीतिक चिंताओं और आर्थिक हितों से अलग है. यह हमारे भावनात्मक रिश्तों और एकजुटता पर आधारित है.

उन्होंने कहा कि वैश्विक अर्थव्यवस्था में भारत और अफ़्रीका उम्मीदों और अवसरों के दो चमकदार बिंदु हैं.

मोदी गुरुवार को नई दिल्ली में भारत-अफ़्रीका फ़ोरम शिखर सम्मलेन में अफ़्रीकी देशों के प्रमुखों को संबोधित कर रहे थे.

इस सम्मेलन में भाग लेने के लिए 41 अफ़्रीकी देशों के प्रमुख भारत आए हैं.

समाप्त

सम्मेलन को संबोधित करते हुए प्रधानमंत्री ने कहा कि सवा अरब भारतीयों और सवा अरब अफ़्रीकियों का दिल एक साथ एक धुन में धड़क रहे हैं.

उन्होंने कहा कि भारत और अफ़्रीका की दो तिहाई जनसंख्या 35 साल से कम आयु के लोगों की है और अगर भविष्य इनके हाथ में है तो यह शताब्दी हमारी है.

प्रधानमंत्री ने कहा कि 2008 में आयोजित पहले भारत-अफ़्रीका फ़ोरम शिखर सम्मलेन के बाद से भारत ने अफ़्रीका को सस्ते दर पर 7.4 अरब डॉलर का क़र्ज़ दिया है और 1.2 अरब डॉलर की मदद की है.

उन्होंने कहा कि अगले पांच सालों में भारत अफ़्रीका को दस अरब डॉलर का क़र्ज़ सस्ते दर पर उपलब्ध कराएगा.

उन्होंने कहा कि पिछले तीन साल में ही क़रीब 25 हज़ार अफ़्रीकी युवाओं को भारत में शिक्षित और प्रशिक्षित किया गया है. 

इस अवसर पर प्रधानमंत्री ने कहा कि सुरक्षा परिषद सहित संयुक्त राष्ट्र में सुधारों के लिए भारत और अफ़्रीका को एक सुर में मिलकर बात करनी चाहिए.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\nपिछली सामग्री को संक्षेप में निम्नानुसार किया जा सकता है:
प्रधानमंत्री नरेंद्र मोदी ने कहा है कि भारत को अफ़्रीका के विकास का भागीदार बनकर ख़ुशी है.